Gandia torna a celebrar 'Botigues a la Nit' amb llançadora d?autobús gratuïta des de la platja al Centre Històric els dies 11 de juliol i 9 d?agost
09 juliol 2025

## Gandia torna a celebrar 'Botigues a la Nit' amb llançadora d?autobús gratuïta des de la platja al Centre Històric els dies 11 de juliol i 9 d?agost09 juliol 2025Última actualització: 09 juliol 2025

![](../gestion/img/e13784e606a526c0b599f5d3699e9eacf2bb22441264d59dc6dd1f0f1767e77e.jpg)  
  

Gandia reedita aquest estiu la iniciativa comercial ‘**Botigues a la Nit**’, una proposta que busca dinamitzar el centre històric durant els mesos estivals, afavorint el comerç local i l’activitat cultural en horari nocturn. La primera jornada tindrà lloc el pròxim divendres, 11 de juliol, i la següent està prevista per al divendres 9 d’agost.

La regidora de Comerç, Elena Moncho, ha explicat que l’acció es consolida com un èxit després de la bona acollida de l’any anterior. “Enguany repetim la fórmula amb una llançadora gratuïta amb un autobús que connectarà la platja amb el centre històric des de les 19:00 h fins a la 1:00 h de la matinada”, ha assenyalat. El recorregut inclourà parades estratègiques com els hotels Albatros i Palace, el restaurant Cocos i punts de pas com l’avinguda del Grau, finalitzant a l’entorn de les Escoles Pies, on s’instal·larà una taula informativa.

La jornada comptarà amb comerços oberts fins a les 22 hores, actuacions musicals als carrers i una àmplia oferta de restauració perquè veïns i turistes puguen gaudir de la ciutat d’una manera diferent. “És una oportunitat per descobrir tant els nostres productes locals com el nostre patrimoni cultural. Volem que la gent sopar en el centre, compre, gaudisca de l’ambient i després puga tornar còmodament a la platja”, ha destacat Moncho.

Per la seua banda, el president de la cooperativa Centre Històric, Santi García, ha ressaltat la importància d’atreure el visitant de platja cap al centre urbà: “Gandia té un dels millors litorals del món, però també un casc històric amb una gran riquesa comercial, cultural i gastronòmica. Aquesta acció crea una simbiosi perfecta entre ambdós espais”. García ha agraït la implicació de tots els comerços, tant els pertanyents a l’associació com els independents, destacant l’impacte positiu que aquest tipus d’esdeveniments té en l’economia local.

Finalment, Moncho ha convidat tota la ciutadania i visitants a participar en aquesta iniciativa que uneix oci, cultura i comerç de proximitat.